A Dal című műsort megrendezik, de a győztes nem mehet Rotterdamba.

2020-ban Rotterdamban rendezik meg az Eurovíziós Dalfesztivált, ám azon magyar induló most nem lesz – legalábbis ezt írja a Blikk az MTVA közleményére hivatkozva, amiben kifejtik, hogy bár A Dal című műsort megrendezik, a nyertesnek nem az lesz a jutalma, hogy indul az európai dalversenyen.

A műsor készítői úgy döntöttek, hogy jövőre az Eurovíziós indulás helyett közvetlenül a magyar könnyűzene tehetségeit, az általuk létrehozott értékteremtő produkciókat segítik. A Dal nyertesét a Duna Televízió számos megjelenéssel támogatja, valamint felléphet a legnevesebb hazai fesztiválok színpadain. A koncertlehetőségeken kívül a nyertes előadó kiemelt promóciót kap a Petőfi Rádióban, illetve a zenei produkció fejlesztésére fordítható támogatásban is részesül.

Egyedül az nem derült csak ki, hogy mi volt az oka annak, hogy a nyertes nem mehet az Eurovízióra.

Kiemelt kép: Pedro Fiúza/NurPhoto via Getty Images